钦定古今图书集成/明伦汇编/闺媛典/第167卷 > 鲍德斌继室陆氏
## 钦定古今图书集成/明伦汇编/闺媛典/第167卷 > 鲍德斌继室陆氏

按《宁波府志》：“陆氏名庄，昌国千户女。年十八，归鲍德
斌为继室。前妻徐氏生五子，曰钥、银、锜、𬭸、铨。庄生二
子，曰钦、镜。德斌亡，庄年二十四，父母欲夺其志，庄曰：
‘夫以七子相托，吾去寘此曹何地？以死自誓。抚养七
子，慈惠严肃，人无间言。寿七十七终’。”